recursal/SuperWikiNEXT-32B huggingface dataset:
கீழடி அருங்காட்சியகம்
**கீழடி அகழ்வைப்பகம்** (*Keezhadi museum*) என்பது தமிழ்நாட்டின், சிவகங்கை மாவட்டத்தின் திருப்புவனம் வட்டத்தில், திருப்புவனம் ஊராட்சி ஒன்றியம், வைகை ஆற்றின் தென்கரையில் உள்ள கொந்தகை கிராமத்தில் அமைந்த ஒரு தொல்லியல் அகழ்வைப்பகம் ஆகும். 

கீழடி, கொந்தகை, அகரம், மணலூர் ஆகிய இடங்களில் 2018 முதல் நடந்த எட்டு கட்ட அகழாய்வுகளில் கிடைத்த பொருட்கள் இந்த அகழ்வைப்பகத்தில் காட்சிக்கு வைக்கப்பட்டுள்ளன. இது 2023 மார்ச் 5 அன்று தமிழ்நாட்டு முதலமைச்சர் மு. க. ஸ்டாலினால் திறந்தவைக்கபட்டது.

அமைவிடம்
--------

கீழடி அகழ்வைப்பகம் அமைந்துள்ள கொந்தகை ஊரானது மதுரைக்கு தென்கிழக்காக 12 கிலோமீட்டர் தொலைவிலும், மாவட்ட தலைநகரான சிவகங்கையிலிருந்து 37 கிலோமீட்டர் தொலைவிலும், சென்னையில் இருந்து 495 கிலோமீட்டர் தொலைவிலும் அமைந்துள்ளது.

அமைப்பு
-------

கீழடி அகழ்வைப்பக கட்டடம் சுமார் 18.43 கோடி மதிப்பிட்டில் செட்டிநாட்டுக் கட்டடக்கலையில் கட்டப்பட்டுள்ளது. இந்த வளாகம் சுமார் இரண்டு ஏக்கர் பரப்பளவில் உள்ளது.

காட்சிக்கூடங்கள்
----------------

இந்த அகழ்வைப்பகத்தில் ஆறு காட்சிக்கூடங்கள் அமைக்கபட்டுள்ளன. *மதுரையும் கீழடியும்* என்பது முதல் காட்சிக்கூடமாகும். இதில் பழங்காலம் முதல் வரலாற்றின் துவக்ககாலம் வரையிலான மனிதர்களின் வாழ்வியலை சித்தரிக்கும் ஓவியங்கள் அமைந்துள்ளன. மேலும் வைகை ஆற்றின் கரையில் அமைந்துள்ள தொல்லியல் தளங்கள், மதுரையின் பழமை, கீழடி அகழாய்வின் வரலாறு போன்றவற்றை விளக்கும் வகையிலான 15 நிமிட ஒலிவடிவ காட்சியகம் அமைந்துள்ளது. இரண்டாம் காட்சிக் கூடத்தில் வைகைக் கரையில் வாழ்ந்த மக்களின் நீர் மேலாண்மை, வேளாண்மை குறித்த தொல்பொருட்கள் காட்சிக்கு வைக்கபட்டுள்ளன. மூன்றாம் காட்சிக்கூடத்தில் பண்டைத் தமிழர்கள் எழுத்தறிவு பெற்று விளங்கியதற்கு சான்றாக உள்ள ஓட்டுச் சில்லைகள், மட்பாண்டத் தொழில் தொடர்பான காட்சிகள் இடம்பெற்றுள்ளன. நான்காம் காட்சிக்கூடத்தில் பண்டைத் தமிழகத்தில் இரும்பு, நெசவு, கைவினைத் தொழில்கள் சிறந்திருந்ததற்கான சான்றுகள் இடம்பெற்றுள்ளன. ஐந்தாம் காட்சிக் கூடத்தில் தமிழரின் கடல் வணிகம் குறித்த சான்றுகள் இடம்பெற்றுள்ளன. ஆறாம் காட்சிக்கூடத்தில் பண்டைத் தமிழரின் பொழுதுபோக்கு, வாழ்வியல் கலைகள், எழுத்துகள் இடம்பெற்றுள்ளன.

குறிப்புகள்
-----------

1. ↑  "CM Stalin inaugurates Keezhadi museum: Six special features to look out for". *The News Minute* (ஆங்கிலம்). 2023-03-06. 2023-03-07 அன்று பார்க்கப்பட்டது.
2. ↑  "சொல்… பொருள்… தெளிவு - கீழடி: துலங்கும் தமிழ் வரலாறு!". *Hindu Tamil Thisai*. 2023-03-09 அன்று பார்க்கப்பட்டது.
3. ↑  "Kondagai Village". *www.onefivenine.com*. 2023-03-07 அன்று பார்க்கப்பட்டது.
4. ↑  சின்னதுரை, அருண் (2023-01-02). "Keezhadi excavation: விரைவில் திறக்கப்படும் கீழடி அகழ்வைப்பக கட்டடம்". *tamil.abplive.com*. 2023-03-07 அன்று பார்க்கப்பட்டது.
5. ↑  "சிவகங்கை மாவட்டம் கொந்தகையில் ரூ.18.80 கோடியில் அமைக்கப்பட்டுள்ள கீழடி அருங்காட்சியகம்: முதல்வர் திறந்தார்". *Hindu Tamil Thisai*. 2023-03-07 அன்று பார்க்கப்பட்டது.

வெளி இணைப்புகள்
---------------

* கீழடி அகழ்வைப்பக கட்டங்கள் குறித்த ஒளிப்படங்கள்
**மைக்ரோசாப்ட் ஆபிஸ் 2003** மைக்ரோசாப்ட் விண்டோஸ் இயங்குதளத்தில் அலுவலகத் தேவைகளைப் பூர்த்திசெய்வதற்காக உருவாக்கப்பட்டதாகும். இது 17 நவம்பர் 2003 இல் வெளியிடப்பட்டது. இது மைக்ரோசாப்ட் ஆபிஸ் எக்ஸ்பி இன் வழிவந்தது. இதனைத் தொடர்ந்து ஆபிஸ் 2007 வெளிவந்தது. இதுவே மைக்ரோசாப்ட் ஆபிஸ் பிரயோகங்களில் ரூல்பார் (Toolbar) ஐ உபயோகித்த கடைசிப் பதிப்பாகும். மைக்ரோசாப்ட் இன்போபாத் மற்றும் வன்நோட் ஆகிய இரண்டும் புதிதாக அறிமுகம் செய்யப்பட்டது. இதுவே முதன்முதலாக விண்டோஸ் எக்ஸ்பி போன்ற ஐகான்களைப் பாவித்த பிரயோகமும் ஆகும். ஆபிஸ் 2003 இல் எரிதங்களை வடிகட்டும் கருவி மிகவும் மேம்படுத்தபட்ட நிலையில் அறிமுகப்படுத்தப் பட்டது. இதுவே விண்டோஸ் 2000 இயங்குதளத்தை ஆதரித்த கடைசி ஆபிஸ் பதிப்பும் ஆகும்.

ஆகக்குறைந்த தேவைகள்
-------------------

### இயங்குதளம்

* விண்டோஸ் 2000 சேவைப் பொதி 3 அல்லது அதற்குப் பிந்தைய சேவைப் பொதி
* விண்டோஸ் எக்ஸ்பி
* விண்டோஸ் விஸ்டா
* விண்டோஸ் சர்வர் 2003
* விண்டோஸ் சர்வர் 2008

### மையச்செயலி

ஆகக்குறைந்தது 233மெஹா ஹேட்ஸ் உள்ள மையச் செயலி. மைக்ரோசாப்ட் இண்டல் பெண்டியம் !!! செயலியை அல்லது அதனைவிட வேகமான செயலியைப் பரிந்துரைக்கின்றது.

### நினைவகம்

#### தற்காலிக நினைவகம்

ஆகக்குறைந்தது 128 மெகாபைட்ஸ் நினைவகமாவது இருத்தல் வேண்டும். ஒரே நேரத்தில் ஒன்றிற்கு மேற்பட்ட ஆபிஸ் பிரயோகங்களை இயக்குவதற்கு ஒவ்வொரு பிரயோகத்திற்கும் 8 மெகாபைட் தேவைப்படும்.

#### வன்வட்டு

வன்வட்டில் ஆகக்குறைந்தது 400 மெகாபைட் இடமாவது இருத்தல் வேண்டும். நிறுவற் தேர்வுகளைப் பொறுத்து வேண்டிய இடவசதி மாறுபடும்.

### மானிட்டர்

800x600 ரெசலூஷன் உள்ள சூப்பர் விஜிஏ மானிட்டர். ஆகக்குறைந்தது 256 நிறமாவது இருத்தல் வேண்டும்

இவற்றையும் பார்க்க
------------------

* ஆபிஸ் 2003 சரிபார்க்கும் கருவிகள்

வெளியிணைப்புக்கள்
-----------------

* ஆபிஸ் 2003 இன் ஆக்குறைந்த தேவைகள் (ஆங்கில மொழியில்)
பெரியவர் முத்துசாமி- எழில் கொஞ்சும் நாஞ்சில் நாட்டின் தலைநகர்
நாகர்கோவிலின் வடசேரிப் பகுதியில் சுப்பிரமணியன்-பொன்னம்மாள் தம்பதியருக்கு மகனாகப் பிறந்தார்.

**கல்வி**.இளமையில் வடசேரி அரசுத் தொடக்கப்பள்ளியிலும்,கோட்டார் அரசு உயர்நிலைப் பள்ளியிலும் நாகர்கோவில் இசுகாட் கிருத்துவக் கல்லூரியிலும் அதன்பின் மதுரை அமேரிக்கன் கல்லூரியும் படிப்பைத் தொடர்ந்தார்கள்.படிப்பை முடித்ததும் புதிதாகத் தொடங்கப்பட்ட எஸ.எம். ஆர் வி.பள்ளியில் ஆசிரியப் பணியினைத் தொடங்கினார்.

**குடும்பம்** வள்ளியம்மையை கரம்பற்றி இல்லறம் தொடங்கினார். கணவரின் பாங்கறிந்து ஒழுகும் அவர்,கணவருக்கு அனைத்து வகையிலும் உதவினார்.அவர்களுக்கு 5 ஆண் ,4 பெண் மக்கள். பெரிய குடும்பப் பொறுப்புடன் சமூகப் பொறுப்பையும் ஏற்றார் 

**பொதுப்பணி** முத்துசாமி. திருவிதாங்கூர் மாநிலக் கைத்தறிஆலோசனைக் குழுத் தலைவர், தி. மா. நூல்-ஜவுளி வியாபாரிகள் சங்கத் தலைவர், நாகர்கோவில் நூல் வியாபாரிகள் சங்க செயலர் ,நாகர்கோவில் நகர் மன்ற உறுப்பினர், பகுதி கைத்தறி நெசவாளர் கூட்டுறவுசங்கத் தலைவர், வடசேரி கூட்டுறவுச் வங்கி நிறுவனர், மேலாளர், எஸ. எம் ஆர் வி. பள்ளி என பலபல பொறுப்புகளை ஏற்று மிகத்திறம்பட செயல் பட்டார்.

வடசேரிப் பகுதியில் தனித்தனியாகப் பிரிந்து இருந்த சாலியர் சமூக மக்களை ஒற்றுமையுடன் இணைத்தார்.அவர்கள் அனைவரும் வாழ்வில் முன்னேற பல உதவிகளைச் செய்தார்.

**பாராட்டுகள்** இதற்கு அனைவரின் ஒத்துழைப்பும் அவருக்குக் கிடைத்தது.அவரது பெரும் பணியினை பாராட்டி பொன்னாடைப் போர்த்தி பொற்கிழி அளித்து 4-9-1981 விழா எடுத்தனர் மக்கள்.இவரது சீரிய முயற்சியால் எஸ. எம். ஆர். வி. பள்ளியில் பிரசிடென்ட் நாயனார் நினைவு கட்டிடம் எழுந்த்து. தனது தள்ளாத வயதிலும் சமுதாயத்திற்காக உழைத்தார். அவர் 2-2-1988 இயற்கை எய்தினார்.

வடசேரி மக்கள் அவரை பெரியவர் முத்துசாமி என்றே அழைத்தனர்.
**தென் இந்திய சிற்ப வடிவங்கள்** என்பது, தென்னிந்தியாவின் சிற்பக்கலை குறித்து எழுதப்பட்ட ஒரு நூல் ஆகும். யாழ்ப்பாணத்தைச் சேர்ந்த ஆசிரியரான க. நவரத்தினம் எழுதிய இந்நூலின் முதற்பதிப்பு 1941 ஆம் ஆண்டு வெளியானது. அறுபத்தைந்து ஆண்டுகளுக்குப் பின்னர் 2006 ஆம் ஆண்டில் குமரன் புத்தக இல்லத்தினால் மீளச்சு செய்து வெளியிடப்பட்டுள்ளது.

இந்நூல் எழுதிய காலம் வரை தென்னிந்தியச் சிற்பங்களைக் குறித்து தமிழில் எந்த நூலும் வெளிவரவில்லை என்றும் இத்துறையில் இதுவே முதல் தமிழ் நூல் என்றும் இதற்கு மதிப்புரை வழங்கிய ஏ. கே. நீலகண்ட சாஸ்திரி குறிப்பிட்டுள்ளார்.

நோக்கம்
-------

தென்னிந்தியச் சிற்ப இலக்கணம் பற்றிய பழைய நூல்கள் யாவும் வடமொழியிலேயே எழுதப்பட்டுள்ளதால் சிற்பக் கலைஞர்களுக்கேயன்றிச் சாதாரண மக்கள் சிற்பங்களைப் பற்றி அறிந்துகொள்ள அவை பயன்படுவது இல்லை. அத்துடன் இத்தைகைய நூல்கள் சிற்ப அமைப்பின் இலக்கணங்களையே கூறுகின்றன. சிற்பத்தைச் சுவைப்பதற்கு உரிய கலையாகக் கொண்டு அதை அறிவதற்கான விடயங்கள் எதுவும் அந்நூல்களில் கிடைப்பதில்லை. ஆனால் சிற்பக்கலையின் அழகியலைக் குறித்த ஆய்வு நூல்கள் பல ஆங்கில மொழியில் வெளியாகியுள்ளன. அத்தகைய ஆய்வு முறைகளைப் பின்பற்றித் தமிழ் மட்டுமே தெரிந்தவர்களும் படித்துப் பயன் பெறவேண்டும் என்பதற்காகவே நூலாசிரியர் இந்நூலை எழுதியுள்ளார்.

உள்ளடக்கம்
----------

இந்நூலில் காணப்படும் விடயங்கள் பல ஆங்கில நூல்களில் கண்ட ஆய்வு முடிவுகளை அடிப்படையாகக் கொண்டவை. எனினும் தமிழ் இலக்கிய அறிவு இல்லாதவர்களால் எழுதப்பட்ட இத்தகைய நூல்களில் காணப்படாதனவும், தமிழ் இலக்கியங்களில் காணப்படுகின்றனவுமான சிற்பங்கள் குறித்த விடயங்கள் பலவற்றையும் இந்நூலாசிரியர் இந்நூலில் எடுத்தாண்டுள்ளார். சிற்ப வடிவங்கள் பற்றியே இந்நூல் சிறப்பாக எடுத்தாண்டாலும், தென்னாட்டில் சிற்பங்களின் வளர்ச்சிக்குக் கோயில்களே காரணமாக அமைவதால், கோயில்களின் தோற்றம் அவற்றின் வளர்ச்சி என்பன குறித்த விடயங்களும் இந்நூலில் காணப்படுகின்றன. இது பின்வரும் எட்டு இயல்களாகப் பிரிக்கப்பட்டுள்ளது.

1. தமிழ்க் கலைகளும் அவற்றின் இக்கால நிலையும்
2. இந்திய சிற்பத்தின் தோற்றமும் வளர்ச்சியும்
3. தமிழ்நாட்டிற் சிற்ப வளர்ச்சி
4. தமிழ்நாட்டுச் சிற்ப நூல்கள்
5. திருவுருவ அமைப்பு இலக்கணம்
6. இந்திய கலாதத்துவமும் சிற்பமும்
7. சிற்ப வடிவங்கள்
8. சிறீ நடராஜ வடிவம்

குறிப்புகள்
-----------

1. ↑  நவரத்தினம், க. 2006, பக்.vi
2. ↑  நவரத்தினம், க. 2006, பக்.vii, viii

இவற்றையும் பார்க்கவும்
----------------------
ஐரோப்பிய மற்றும் அத்திலாந்திய நாடான **போர்த்துக்கலின் வரலாறு** முன்நடுக்காலம் வரை பழமை வாய்ந்ததாகும். கண்டுபிடிப்புக் காலமாகிய 15ம் மற்றும் 16ம் நூற்றாண்டுகளில் இது உலக வல்லரசு எனும் நிலைக்கு உயர்ந்தது. இக்காலப்பகுதியில் போர்த்துக்கல் பரந்த பேரரசொன்றை உருவாக்கிக் கொண்டது. இதன் ஆதிக்கம் தென்னமெரிக்கா, ஆபிரிக்கா, ஆசியா மற்றும் ஆசுத்திரலேசியா (ஓசானியா) வரை விரிந்திருந்தது. அடுத்த இரு நூற்றாண்டுகளுக்கு போர்த்துக்கல் தனது பெரும்பாலான குடியேற்றங்களைப் பாதுகாத்துக்கொண்டாலும், தனது செல்வம் மற்றும் உலக ஆதிக்கத்தை சிறிது சிறிதாக இழக்கத் தொடங்கியது. டச்சு, ஆங்கில மற்றும் பிரெஞ்சுப் படைகள் சிதறிக் காணப்பட்ட போர்த்துக்கீச வணிக நிலையங்களைச் சூழ்ந்து கொண்டமையாலும், அவற்றைக் கைப்பற்றிக் கொண்டமையாலும் போர்த்துக்கீசரின் வணிக நடவடிக்கைகளுக்கு அடிப்படையாய் அமைந்த வாசனைத் திரவிய மற்றும் அடிமை வணிகத்தைத் தம் வசப்படுத்திக்கொண்டன. இதனால் போர்த்துக்கல் கடல்வழி வாணிபம் மேற்கொள்வதற்கான வளங்கள் குறைவடைந்தன. இதனால் போர்த்துக்கல் தமது குடியேற்றங்களில் நாட்டத்தை இழந்தது.

மிகுந்த சேதம் விளைந்த இரு போர்களுடன் இராணுவ ஆதிக்கம் வீழ்ச்சியடைவதற்கான அறிகுறிகள் தோன்றின. 1578ல் மொரோக்கோவில் நடைபெற்ற அல்கேசர் குய்பர் போர் அவற்றுள் ஒன்றாகும். மற்றையது, 1588ல் தோல்வியில் முடிவடைந்த எசுப்பானியாவின் இங்கிலாந்து மீதான ஆக்கிரமிப்பாகும். இக்காலப்பகுதியில் போர்த்துகல் எசுப்பானியாவுடன் ஒன்றிணைந்திருந்ததுடன் எசுப்பானிய ஆக்கிரமிப்புக்கு கப்பல்களையும் வழங்கியது. 1755ல் அதன் தலைநகரைத் தாக்கி அழித்த பூகம்பத்தினாலும், நெப்போலியப் போர்களின் போதான முற்றுகை காரணமாகவும், 1822ல் அதன் மிகப்பெரிய குடியேற்றமான பிரேசிலை இழந்தமையாலும் இந்நாடு மிகவும் பலவீனமடைந்தது. 19ம் நூற்றாண்டின் நடுப்பகுதியிலிருந்து 1950களின் பிற்பகுதி வரையான காலப்பகுதியில், கிட்டத்தட்ட 2 மில்லியன் போர்த்துக்கீசர் ஐரோப்பாவிலிருந்து பிரேசிலுக்கும் ஐக்கிய அமெரிக்காவுக்கும் புலம்பெயர்ந்தனர்.

1910ல் இடம்பெற்ற புரட்சி காரணமாக முடியாட்சி ஒழிக்கப்பட்டது. ஊழல், தேவாலயம் மீதான ஒடுக்குமுறை, நாட்டின் மோசமான நிதிப்பற்றாக்குறை என்பவற்றுக்கிடையே 1926ல் ஏற்பட்ட இராணுவக் கலகம் காரணமாக சர்வாதிகார ஆட்சிமுறையொன்று நிறுவப்பட்டது. 1974ல் இன்னொரு கலகம் ஏற்படும் வரை இது நிலைத்திருந்தது. புதிய அரசாங்கம், மக்களாட்சிச் சீர்திருத்தங்களை மேற்கொண்டதுடன், 1975ல் போர்த்துகலின் அனைத்து ஆபிரிக்கக் குடியேற்றங்களுக்கும் விடுதலையளித்தது.

போர்த்துகல்லானது, வட அத்திலாந்திய ஒப்பந்த அமைப்பு, பொருளாதார ஒத்துழைப்பு மற்றும் அபிவிருத்திக்கான அமைப்பு மற்றும் ஐரோப்பிய சுதந்திர வணிகக் கூட்டமைப்பு என்பவற்றின் உருவாக்கல் அங்கத்துவ நாடாகும். இது 1986ல் ஐரோப்பிய சமூகத்தில் (தற்போது ஐரோப்பிய ஒன்றியம்) இணைந்தது.

மேற்கோள்கள்
-----------

1. ↑  "Portugal Seeks Balance of Emigration, Immigration". Migrationinformation.org. 2002-08-09. 2010-08-22 அன்று பார்க்கப்பட்டது.

வெளியிணைப்புகள்
---------------

* 

* Wikimedia Atlas of Portugal
* Portugal Chronology World History Database பரணிடப்பட்டது 2006-02-15 at the வந்தவழி இயந்திரம்
* History of Portugal: Primary documents
**நரேந்திர நாத் தார்** (Narendra Nath Dhar) (பிறப்பு 1954 செப்டம்பர் 7) இவர் ஓர் இந்திய பாரம்பரிய இசைக்கலைஞர் ஆவார். இவர் சரோத் என்ற கருவியை வாசிக்கிறார். ஷாஜகாபூர் / குவாலியர் சேனியா கரானாவின் (பாணி) மிகச்சிறந்த நிபுணர்களில் ஒருவரான இவர் தனது தூய்மையான பாணியிலான வாசிப்பிற்காக மட்டுமல்லாமல், தனது சொந்த வளர்ந்து வரும் பாணியிலும் அறியப்படுகிறார்.

ஆரம்பகால வாழ்க்கையும், பயிற்சியும்
----------------------------------

இவர், தனது ஆரம்ப பயிற்சியை தனது தந்தை மறைந்த நேமாய் சந்த் தாரின் கீழ் சரோத்தில் தொடங்கினார். இவரது தந்தையின் ஆரம்பகால மறைவு கற்றல் மற்றும் வளர்ச்சியைப் பின்தொடர்வதில் தடையாக இருக்கவில்லை. இவர் பண்டிட் சமரேந்திர நாத் சிக்தர் என்பவரின் கீழ் பயிற்சி தொடங்கினார். சமரேந்திர நாத் சிக்தர், அப்போதைய பண்டிட் ராதிகா மோகன் மைத்ராவின் சீடராவார். 1969 ஆம் ஆண்டில், மைத்ரா இவரை தனது பயிற்சியின் கீழ் கொண்டுவந்தார். மேலும் அவரது தலைமுறையின் மிக அற்புதமான திறமைகளில் ஒருவராக இவரை வடிவமைப்பதில் முக்கிய பங்கு வகித்தார். இவரது இசை வலிமை உஸ்தாத் அம்ஜத் அலி கானின் கீழ் மேலும் கௌரவத்தைப் பெற்றது.

இசை பாணி
--------

தார் தனது இசை பாணியை மையமாக உண்மையாக வைத்திருப்பதற்கும், தனது விளக்கக்காட்சிகளுக்கு ஒரு சொந்த அடையாளத் தொடர்பைக் கொடுத்ததற்கும் பாராட்டப்பட்டார். இவர் உலகெங்கிலும் உள்ள பார்வையாளர்களை தனது தலைமுறை மற்றும் கடந்த காலத்தின் சிறந்த கலைஞர்களின் காலமற்ற பாடல்களைக் கொண்டு வந்துள்ளார்..

நிகழ்ச்சிகளும், தொழிலும்
------------------------

இவரது திறமை பல ஆண்டுகளாக இந்தியாவிலும் வெளிநாட்டிலும் உள்ள பார்வையாளர்களால் முறையாக அங்கீகரிக்கப்பட்டுள்ளது. இவர், இந்தியாவின் மதிப்புமிக்க இசை மாநாடுகளில் மூத்த இசைக்கலைஞர்கள் மற்றும் நடனக் கலைஞர்களுடன் அரங்கத்தைப் பகிர்ந்து கொண்டார். 1970 ஆம் ஆண்டில் கருவி இசையில் அனைத்திந்திய வானொலி இசை போட்டியில் பரிசு வென்ற இவருக்கு, சரோத்தில் தீவிர பயிற்சிக்காக இந்திய அரசாங்கத்தின் கலாச்சாரத் துறையிலிருந்து தேசிய உதவித்தொகை வழங்கப்பட்டது. 1975 முதல் 1978 வரை 1995 ஆம் ஆண்டில், கருவி இசைத்துறையில் சிறப்பான பங்களிப்பு செய்ததற்காக உத்தரப் பிரதேச அரசால் மதிப்புமிக்க நௌசாத் விருது இவருக்கு வழங்கப்பட்டது. 2000 ஆம் ஆண்டில் உத்தரபிரதேச சங்கீ நாடக அகாதமியால் அதமி விருதும் இவருக்கு வழங்கப்பட்டது. ஒரு வழக்கமான வானொலி மற்றும் தூர்தர்ஷன் கலைஞரான இவரது இசையை எச்.எம்.வி நிறுவனம் 'கோல்டன் டேலண்ட்ஸ் ஆஃப் எச்.எம்.வி' என்ற தலைப்பைக் கொண்ட ஒலி நாடாக்களை வெளியிட்டுள்ளது.

மேற்கோள்கள்
-----------

1. ↑  Kumar, Kuldeep (July 30, 2015). "Soaking the seasonal Malhar". The Hindu. .
2. ↑  Gupta, Nilaksha (July 18, 2009). "Vintage compositions with a classical touch". The Telegraph. .
3. ↑  "NARENDRANATH DHAR – SAROD RECITAL". *Rootstrata*.
**நரேந்திர நாராயண் பூங்கா** (*Narendra Narayan Park*) இந்தியாவின் மேற்கு வங்காளத்திலுள்ள கூச் பெகர் நகரில் அமைந்துள்ள ஒரு வரலாற்றுச் சிறப்புமிக்க தாவரவியல் பூங்காவாகும். 1892 ஆம் ஆண்டு இப்பூங்கா நிறுவப்பட்டது. இதற்கு முந்தைய கூச் பெகர் மாநிலத்தின் ஆட்சியாளர் சிறீ நரேந்திர நாராயண் பெயர் பூங்காவிற்குச் சூட்டப்பட்டது. மகாராசா நிருபேந்திர நாராயண் என்பவர் இப்பூங்காவை நிறுவி தனது தந்தையின் பெயரை சூட்டினார். ஒரு எக்டேர் நீர்நிலை உட்பட 5.7 எக்டேர் அளவிற்கு நரேந்திர நாராயண் பூங்கா பரப்பளவைக் கொண்டுள்ளது. பொழுதுபோக்கும் தாவரவியல் ஆய்வுகள் இப்பூங்காவின் நோக்கங்களாகும். 

மேற்கு வங்கத்தின் வனத்துறை பராமரித்து வரும் இப்பூங்காவின் வளாகத்தில் பிதன் சந்திர கிருசி விசுவவித்யாலயா என்ற பெயரில் வேளாண்மைப் பல்கலைக் கழகம் ஒன்று உள்ளது.  2013 ஆம் ஆண்டு பிப்ரவரி மாதத்தில் பூங்காவின் நிறுவனர் மகாராசா நிருபேந்திர நாராயணனின் சிலை அவரது 150 ஆவது பிறந்த நாள் கொண்டாட்டத்தின் ஒரு பகுதியாக திறக்கப்பட்டது.

மேற்கோள்கள்
-----------

1. ↑  A Directory of Botanic Gardens and Parks in India by R. K. Chakraverty, D. P. Mukhopadhyay - 1990 - Page 31
2. ↑  Plant Diversity and Conservation in India: An Overview by H. J. Chowdhery, Sri Krishna Murti - 2000 - Page 190
3. ↑  Forests Gardens Parks And Urban Environment by D. N. Tiwari 1995 - Page 161
4. ↑  Narendra Narayan Park India - Cooch Behar
5. ↑  "North Bengal & Sikkim News". *The Telegraph, Calcutta*. 8 February 2013.. பார்த்த நாள்: 12 December 2013.
**ரூபா தாஸ்**, இந்தியாவின் ஒடிசா மாநிலத்தின் கட்டக்கில் பிறந்தவரும், அமெரிக்க ஐக்கிய நாட்டில் உள்ள லாஸ் ஏஞ்சலஸ் நகரில் வளர்ந்தவருமான, பெண் பொழுதுபோக்கு தொழில்முனைவோரும் திரைப்பட தயாரிப்பாளரும் சமூக ஆர்வலருமாவார். சமூக தொழில்முனைவு, ஜனநாயகத்தை கட்டியெழுப்புதல் மற்றும் பெண்களுக்கான தலைமைத்துவ மேம்பாடு ஆகியவற்றிற்காக தீவிரமாக போராடி வரும் இவர் உலகின் மிகப்பெரிய பெண்கள் தொழில்முனைவோர் வலையமைப்பு நிறுவனத்தின் முதல் இந்திய அமெரிக்க நிர்வாக இயக்குனருமாவார். லாஸ் ஏஞ்சல்ஸில் உள்ள இந்த அமைப்பு, பெண்களுக்கு வணிக உறவுகளை கட்டியெழுப்பவும் புதிய வழிகளைக் கண்டறியவும், முதலீட்டு சிக்கல்களை தீர்க்கவும் உதவிவருகிறது. ரூபா, உத்கல் பல்கலைக்கழகத்தில் வணிக மேலாண்மையில் இளங்கலைப் பட்டமும், புது தில்லியின் இந்திய வெளிநாட்டு வர்த்தக கல்வி நிறுவனத்தில் சர்வதேச வணிகம், சர்வதேச வர்த்தகம் ஆகியவற்றில் நிர்வாக பட்டமும் முடித்துள்ளார். லாஸ் ஏஞ்சல்ஸ், யுசிஎல்ஏ, ஆண்டர்சன் ஸ்கூல் மேனேஜ்மென்ட் அமைப்பிலிருந்து தொழில்முனைவோர் படிப்பையும் முடித்துள்ளார்.

இந்திய தொலைத்தொடர்பு அமைச்சகம் மற்றும் சர்வதேச தொலைத்தொடர்பு ஒன்றியம் (ITU) ஐக்கிய நாடுகள் அமைப்பு இணைந்து வழங்கிய இந்தியாவில் 2012 ஆம் ஆண்டின் *சிறந்த தொலைத்தொடர்பு முத்திரை சந்தைக்கான தேசிய விருதைப்* பெற்ற இளைய பெண் என்ற பெருமையையும் பெற்றுள்ளார். ரூபா, லாஸ் ஏஞ்சல்ஸ் நகரில் இரண்டு வெற்றிகரமான ஊடக மற்றும் பொழுதுபோக்கு நிறுவனங்களை நடத்தி வருகிறார். இந்த நிறுவனங்கள் மூலம், பாரமவுண்ட் பிக்சர்ஸ் மற்றும் வார்னர் பிரதர்ஸ் ஆகிய திரையரங்கு வெளியீடுகளுக்கான உலகளாவிய சந்தை உத்திகளை உருவாக்கி செயல்படுத்துவதிலும் விரிவான திரைப்பட சந்தைப்படுத்தலிலும் உதவி வருகிறது. மேலும் இந்தியாவில் உள்ள முக்கிய திரைப்பட நிறுவனங்களுக்கு மூலோபாய நோக்கங்கள் மற்றும் திரைப்பட வசூல் இலக்குகளை சந்திக்க அனைத்து விளம்பர மற்றும் சந்தைப்படுத்தல் நடவடிக்கைகளுக்காக பல மில்லியன் டாலர் முதலீட்டையும் இதன் மூலம் ரூபா நிர்வகித்துள்ளார். ஹாலிவுட்டில் முதன்மையான பொழுதுபோக்கு மேலாண்மைக் குழுவாகக் கருதப்படும் பிரில்ஸ்டீன் என்டர்டெயின்மென்ட் பார்ட்னர்ஸ் நிறுவனத்துடனும் தொழில்ரீதியாக தொடர்புகளைக் கொண்டுள்ளார். 2014 ஆம் ஆண்டில், உபேந்திரா கே. கருடன் இணைந்து உலக பெண் அறக்கட்டளையை நிறுவியுள்ளார். இந்த அறக்கட்டளையானது பாலின நல்லிணக்கத்திற்காக வணிகம், பொழுதுபோக்கு, அறிவியல் மற்றும் தொழில்நுட்பம் ஆகிய துறைகளில் பெண்களின் தலைமைத்துவத்தை ஆதரிப்பதற்கும், மேம்படுத்துவதற்கும் மற்றும் கட்டியெழுப்புவதற்கும் "பிரீமியர் மகளிர் தலைமைத்துவ நிறுவனம்" உலகளவில் அங்கீகரிக்கப்படவும் போராடி வருகிறது.

மேற்கோள்கள்
-----------

1. ↑  "Rupa Dash | CEO, World Woman Foundation & Futurist, DashShot - World Woman Foundation". *Forbes Councils* (ஆங்கிலம்). 2023-03-27 அன்று பார்க்கப்பட்டது.
2. ↑  "Rupa Dash – Welcome to World Woman Summit" (ஆங்கிலம்). 2023-03-27 அன்று பார்க்கப்பட்டது.
3. ↑  "ହଲିଉଡ୍ ଫିଲ୍ମ ନିର୍ମାଣ କରିବେ ଓଡ଼ିଆ ଝିଅ". The Sambad. 11 October 2014. Archived from the original on 18 அக்டோபர் 2014.. பார்த்த நாள்: 12 October 2014.
**குருவிநாயனபள்ளி பாறை ஓவியங்கள்**, தமிழ்நாட்டின், கிருட்டிணகிரி மாவட்டத்தில் கிருட்டிணகிரியில் இருந்து ஏறத்தாழ 17 கிலோமீட்டர் தொலைவில் உள்ள குருவிநாயனப்பள்ளி என்னும் ஊருக்கு மேற்கில் காட்டுப்பகுதியில் காணப்படும் பெருங்கற்காலக் கல்திட்டையொன்றில் வரையப்பட்டுள்ள ஓவியங்கள் ஆகும். ஓவியங்கள் வெள்ளை நிறத்தில் வரையப்பட்டுள்ளன. 

இந்த ஓவியங்களில், கோட்டுருவமாக வரையப்பட்ட நான்கு மனித உருவங்களும், ஒரு சிறிய விலங்கு உருவமும் காணப்படுகின்றன. இவற்றைவிடக் கட்டங்களாக அமைந்த இரண்டு குறியீடுகளும் உள்ளன. இவற்றில் ஒன்று நான்கு கிடைக் கோடுகளையும், ஐந்து நிலைக்குத்துக் கோடுகளையும் கொண்டு 12 கட்டங்கள் உருவாகும்படி வரையப்பட்டுள்ளது. நிலைக்குத்துக் கோடுகளுள் நடுவில் உள்ள மூன்று கோடுகள் மேல்நோக்கி நீட்டப்பட்டு அம்புத்தலைகள் வரையப்பட்டுள்ளன. மற்றக் குறியீட்டில் மூன்று நிலைக்குத்துக் கோடுகளும், இரண்டு கிடைக் கோடுகளும் இரண்டு கட்டங்களை உருவாக்குகின்றன. நிலைக்குத்துக் கோடுகள் மூன்றும் மேலும் கீழும் கிடைக்கோடுகளைத் தாண்டி நீட்டப்பட்டுள்ளன. இக்குறியீட்டின் இரண்டு பக்கங்களிலும் சிறிய வட்டங்கள் வரையப்பட்டுள்ளன.

இந்தக் குறியீடுகள் முன்னோர்களின் ஆவிகளுக்குப் படையல் வைத்து வழிபடும் ஒரு சடங்கைக் குறிப்பதாக இருக்கலாம் என்று இராசு பவுன்துரை கருதுகிறார்.

மேற்கோள்கள்
-----------

1. ↑  துரைசாமி, ப. மதிவாணன், இரா. 2010, பக். 83
2. ↑  பவுன்துரை, இராசு. 2001, பக். 114
3. ↑  பவுன்துரை, இராசு. 2001, பக். 115

உசாத்துணைகள்
------------

* பவுன்துரை, இராசு. தமிழகப் பாறை ஓவியங்கள், மெய்யப்பன் தமிழாய்வகம், சிதம்பரம், 2001.
* துரைசாமி, ப. மதிவாணன், இரா. தருமபுரி பாறை ஓவியங்களில் சிந்துவெளி எழுத்துக்கள், சேகர் பதிப்பகம், சென்னை, 2010.

இவற்றையும் பார்க்கவும்
----------------------

* தமிழகத்தில் கண்டறியப்பட்ட பாறை ஓவியங்கள்
**போர்த்துகல் தேசிய நூலகம்** (போர்த்துக்கேயம்: Biblioteca Nacional de Portugal) போர்த்துகலின் தலைநகரமான லிசுபன் நகரில், லிசுபன் நகரப் பல்கலைக்கழகத்தில் அமைந்துள்ளது. இது போர்த்துகலின், நூல் மற்றும் ஆவண மரபுகளின் வைப்பிடமாக உள்ளது.

வரலாறு
------

இது 1796 ஆம் ஆண்டின் பெப்ரவரி 29ம் தேதியிட்ட அரசாணையின்படி நிறுவப்பட்டது. ஐரோப்பியக் கல்வியாளருக்கும், குருமாருக்கும் மட்டுமே நூலக வசதிகள் வழங்கப்பட்ட அக்காலப் போக்குக்கு மாறாக, இந்நூலகம் பொதுமக்களின் பயன்பாட்டை நோக்கமாகக் கொண்டு உருவாக்கப்பட்டது. 

இதன் முன்னைய இருப்பிடமான லிசுபனில் உள்ள சான் பிரான்சிசுக்கோ குருமடம் சிறியதாக இருந்ததால், இதை "காம்போ கிரான்டே"க்கு மாற்றுவதற்கு 1956 ஆம் ஆண்டில் அப்போதைய அரசாங்கம் அனுமதி வழங்கியது. கட்டிட வேலைகள் முடிந்து 1965ல் முதல் இடமாற்றம் நிகழ்ந்தது. 1969ல், தற்போதைய நகரப் பல்கலைக்கழகத்தில் புதிய வசதிகள் தொடக்கப்பட்டன.

செயற்பாடுகள்
------------

30 இலட்சத்துக்கு மேற்பட்ட உருப்படிகளைக் கொண்ட இந்நூலகத்தின் தற்போதைய செயற்பாடுகள், அதன் படிவளர்ச்சியின் பெறுபேறாகவும், சமகாலச் சமுதாயத்தின் தகவல் மற்றும் தொடர்பியத் தன்மைகளுக்கு ஏற்பத் தகவமைவு பெற்றதன் விளைவாகவும் உருவானது. போர்த்துக்கேயரின் ஆவண மரபுகளைச் சேகரித்தலும், பேணலும், அவற்றைப் பரவச் செய்தலும் இந்நூலகத்தின் முக்கிய செயற்பாடுகள். கடந்த 200 ஆண்டுகளில், சட்டமுறைச் சேகரிப்பின் மூலமாகவும், பெறுமதி வாய்ந்த நூல்களை விலகொடுத்துப் பெற்றுக்கொண்டதன் மூலமாகவும், இந்த நூலகத்தின் சேகரிப்புகள் பெறுமதி மிக்கனவாகி உள்ளன.

குறிப்புகள்
-----------

1. ↑  As *Real Biblioteca Pública da Corte* (Royal Public Library of the Court)
2. ↑  "Fundo geral". www.bnportugal.pt. 12 February 2011 அன்று பார்க்கப்பட்டது.
3. ↑  "Depósito legal". www.bnportugal.pt. 12 February 2011 அன்று பார்க்கப்பட்டது.
4. ↑  "Regulamento Geral de Acesso às Colecções e Serviços da BNP" (PDF). www.bnportugal.pt. 12 February 2011 அன்று பார்க்கப்பட்டது.
5. ↑  "UMA POPULAÇÃO QUE SE URBANIZA, Uma avaliação recente - Cidades, 2004". Instituto Geográfico Português. 27 செப்டம்பர் 2007 அன்று மூலம் பரணிடப்பட்டது. 20 April 2010 அன்று பார்க்கப்பட்டது.

வெளியிணைப்புக்கள்
-----------------

* போத்துகல் தேசிய நூலக இணையத்தளம்
**எல்லாபுரம் பவானியம்மன் கோயில்** தமிழ்நாட்டில் திருவள்ளூர் மாவட்டம், எல்லாபுரம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் பவானியம்மன் சன்னதியும், அற்புதசக்தி விநாயகர், சர்வ சந்தோச சக்தி மாதங்கி, சுப்ரமண்யர், ஸ்ரீநிவாசபெருமாள், ஆஞ்சநேயர், பரசுராமர், சக்தி மண்டபம், புற்று, உற்சவர் பவானியம்மன் உபசன்னதிகளும் உள்ளன. இங்குக் கோயில் கோசாலை உள்ளது. இக்கோயிலில் ஐந்து நிலை கொண்ட ராஜகோபுரம் உட்பட மொத்தம் நான்கு கோபுரங்கள் உள்ளன. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் நான்கு காலப் பூசைகள் நடக்கின்றன. ஆடி மாதம் ஆடி முதல் ஞாயிறு முக்கிய திருவிழாவாக நடைபெறுகிறது. ஆவணி மாதம் விநாயகர் சதுர்த்தி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
***சாரியை*** என்பது தமிழில் பெயர்ச்சொல்லையோ, வினைச்சொல்லையோ சார்ந்து வரும் இடைச்சொற்களே சாரியை எனப்படும். தனி எழுத்தினைக் குறிக்கவும் இது பயன்படுத்தப்படும். ஒரு சொல்லைப் பிரிக்கும்போது பொருளை உணர்த்தாமல் சார்ந்துவரும் இடைச்சொல்லையும் நன்னூல் சாரியை எனக் குறிப்பிடுகிறது. சார்பெழுத்து, சாரியை என்னும் சொற்கள் ‘சார்’ என்னும் வினைச்சொல்லிலிருந்து தோன்றியவை.

எழுத்துச் சாரியை
----------------

எழுத்தின் சாரியைப் பற்றி தொல்காப்பிய நூற்பா (புணரியல் 135):  

*காரமுங் கரமுங் கானொடு சிவணி*  

*நேரத் தோன்றும் எழுத்தின் சாரியை*  

எழுத்துச் சாரியை என்றும் ஒருவகை உண்டு. அவை *கரம், காரம், கான்* ஆகிய மூன்று சொற்கள். இவ் எழுத்துச் சாரியைகள் எழுத்துக்களை எளிதாகக் கூறுவதற்காகப் பயன்படுத்துவன. குறில் எழுத்துக்களாகிய அ, க முதலியவற்றைக் குறிக்க அகரம், ககரம் என்று "கரம்" என்னும் சாரியை சேர்த்துச் சொல்ல உதவுகின்றது. நெடில் எழுத்துக்களாகிய ஆ, ஊ, கா ஆகிய சொற்களைக் குறிக்க ஆகாரம், ஊகாரம், காகாரம் என்று *காரம்* என்னும் சாரியை சேர்த்து வழங்குவர். இதே போல *கான்* என்னும் சாரியை , ஐ, ஔ என்னும் எழுத்துக்களைக் குறிக்க ஐகான், ஔகான் என்று பயன்படுத்துவர்.

பகுபதச் சாரியை
--------------

செய்தனர் என்னும் சொல்லை செய்+த்+அன்+அர் எனப் பகுப்பர். இப் பகுப்பில்
செய் என்பது பகுதி, வினைச்சொல்
த் என்பது இறந்தகாலம் காட்டும் விகுதி
அன் என்பது சாரியை
அர் என்பது பலர்பால் வினைமுற்று விகுதி

புணர்ச்சிச் சாரியை
------------------

சாரியை என்பது தமிழில் ஒரு சொல் தானே நின்று பொருள் தராமல் பிறசொற்களோடு சேர்ந்து வரும்பொழுது மட்டும் பொருள்தரும் ஒரு வகைச் சொல் ஆகும். தமிழில் சில சொற்களைச் சேர்த்துக் கூறும்பொழுது ஒலிப்பதற்குக் கொஞ்சம் எளிமையாக இருக்கும் பொருட்டு, இடையே இடப்படும் சொற்கள் **சாரியை** எனப்படும்.
எடுத்துக்காட்டுகள்:
*மரம்* என்னும் சொல்லொடு இரண்டாம் வேற்றுமையாகிய *ஐ* சேரும் பொழுது இடையே *அத்து* என்னும் ஒரு சொல் இட வேண்டும். இந்த *அத்து* என்னும் சொல் சாரியை எனப்படும். எனவே
மரம் + அத்து + ஐ = மரத்தை  

படம் + அத்து + க்+ கு = படத்துக்கு.
இந்த *அத்து* என்னும் சாரியை ஒரு சொல்லின் இறுதியில் மகர ஒற்று இருந்தால், அதனுடன் சேரும் வேற்றுமை உருபுக்கு முன்பு வரும் சாரியை. பிற இடங்களில் வேறு சொற்கள் சாரியையாகப் பயன்படும்
பல + *வற்று* + ஐ = பலவற்றை (*வற்று* என்னும் சாரியையின் பயன்பாடு).
### தொல்காப்பியர் குறிப்பிடும் சாரியைகள்

தமிழில் பொதுவாக சாரியையாகப் பயன்படும் சொற்கள்:*அக்கு, அத்து, அம், அன், ஆன், இக்கு, இன், ஒன்* என்பனவும் பிறவும் ஆம். இவற்றைச் சொற்களுக்கு இடையே வரும் *சொற்சாரியை* என்பர். 
#### கண்ணோட்டம்

உயிர்முன் உயிர் வந்து புணரும்போது இடையில் தோன்றும் உடம்படுமெய் எழுத்துக்களையும் புணர்ச்சியில் வரும் சாரியையாகவே கொள்ளவேண்டும்.

ஒன்றுக்கு மேலான சொற்கள் சாரியைகளாக வருதல்
-----------------------------------------

சில இடங்களில் தமிழில் ஒன்றுக்கு மேலான சொற்களும் சாரியையாக வரும்.
எடுத்துக்காட்டு:
மரம் + அத்து + இன் + உ +க்+ கு = மரத்தினுக்கு (கு என்பது நான்காம் வேற்றுமை உருபு).

அடிக்குறிப்புகளும் மேற்கோள்களும்
--------------------------------

1. ↑  சிவணி என்றால் சேர்ந்து, புணர்ந்து என்று பொருள்
2. ↑  சாரியை பற்றி தொல்காப்பியம் புணரியல் நூற்பா 120:  

அவைதாம் இன்னே வற்றே அத்தே அம்மே  

ஒன்னே ஆனே அக்கே இக்கே  

அன்னென் கிளவி உளப்படப் பிறவும்  

அன்ன என்ப சாரியை மொழியே

வெளிப் பார்வை
-------------

* சாரியை எங்கே என்ன செய்யும்
* எழுத்துச் சாரியை
**சோவ்ரா தீவு** ( Chowra ) என்பது இந்தியாவின், அந்தமான் நிகோபார் தீவுக்கூட்டத்தைச் சேர்ந்த ஒரு தீவாகும். இத்தீவு இந்தியப் கடலில், தெரெசா தீவுக்கு வடக்கிலும் பட்டி மலாவ் தீவுக்கு தெற்கில் இந்தியப்பெருங்கடலில் உள்ளது. இத்தீவு சோவ்ரா, டாடாட், சனின்யோ என்ற பெயர்களில் அழைக்கப்படுகிறது.

இத்தீவு 2004 இந்தியப் பெருங்கடல் நிலநடுக்க ஆழிப்பேரலையால் பாதிக்கப்பட்டது.

நிலவியல்
--------

இத்தீவு இயல்பாக சமவெளியாக இருந்தாலும் அதன் தெற்கு இறுதியில் 104,5 மீ உயர் பாறை மேட்டுநிலம் உள்ளது. பவள பாறைத் திட்டுகள் தீவின் வடமேற்கு பகுதியில் இருந்து சுமார் 1.5 மைல்கள் நீண்டிருக்கின்றன.

மக்கள் வகைப்பாடு
----------------

இத்தீவில் நான்கு கிராமங்கள் உள்ளன. அனைத்து கிராமங்களும் தீவின் கிழக்குப் பகுதியில் அமைந்துள்ளன அவை அல்ஹியட், சொங்கமொங், குய்டசுக், ரைஹியோன், டஹைலா ஆகும். 2011 மக்கள் காணக்கெடுப்பின்படி, 1336 மக்கள் இத்தீவில் வாழ்கின்றனர். 2011 மக்கள் கணக்கெடுப்பின்படி, 1270 மக்கள் இத்தீவிலுள்ள ஐந்து கிராமங்களில் வாழ்கின்றனர்:

* அல்ஹியட்: 190
* சொங்கமொங்: 150
* குய்டசுக்: 277
* ரைஹியோன்: 276
* டஹைலா: 377

பண்பாடு
-------

இத்தீவு மக்களில் ஐந்து குலங்கள் உள்ளன. ஒ்வோராண்டும் ஒவொரு குலமும் சுழற்சி முறையில் தன் பொறுப்பில் மூன்றுவார பன்றித் திருவிழாவை ஏற்று நடத்துகின்றன. திருவிழாவுக்கான ஏற்பாடுகள் பல மாதங்கள் நடக்கின்றன. விழா ஏற்பாடுகளில் பிற குலத்தவர்களும் உதவுகின்றனர். இத்திருவிழா முன்னோர்களின் நினைவாக வடகிழக்கு காற்று தொடங்கிய நேரத்தில் நடக்கிறது.:131 திருவிழா முடிவில் ஒரு கேனோ இனம், பாடல் மற்றும் நடனத்துடன் நிறவு பெறுகிறது.:4

மேற்கோள்கள்
-----------

1. ↑  G. K Ghosh (1998). *Tourism Perspective in Andaman and Nicobar Islands*. APH Publishing. பக். 26. பன்னாட்டுத் தரப்புத்தக எண்:978-81-7024-978-8. .
2. ↑  *After the Tsunami: A Scientist's Dilemma* by Simron Singh.
3. ↑  India and the Bay of Bengal பரணிடப்பட்டது 2015-04-02 at the வந்தவழி இயந்திரம்.
4. ↑  "District Census Handbook - Andaman & Nicobar Islands" (PDF). *2011 Census of India*. Directorate of Census Operations, Andaman & Nicobar Islands. 2015-07-21 அன்று பார்க்கப்பட்டது.
5. 1 2  Geeti Sen (2001). *The Human Landscape*. Orient Blackswan. பன்னாட்டுத் தரப்புத்தக எண்:978-81-250-2045-5. .
**சௌந்தரராஜ ஐயங்கார் பார்த்தசாரதி** (*Soundararaja Iyengar Parthasarathy*) 1959 முதல் 1965 வரை தி இந்துவின் தலைமை தொகுப்பாசிரியராக பணியாற்றிய ஒரு இந்தியப் பத்திரிகையாளர் ஆவார்.

ஆரம்ப கால வாழ்க்கை
------------------

பார்த்தசாரதி, பிரித்தானிய இந்தியாவின் சென்னையில் அரசு ஊழியர் எஸ். சௌந்தரராஜ ஐயங்காருக்கு இரண்டாவது மகனாகப் பிறந்தார். இவர், இந்திய அரசு ஊழியரும், நிர்வாகியுமான சௌ. சீனிவாச ராகவையங்காரின் தம்பியும், எஸ். கஸ்தூரி ரங்க ஐயங்காரின் மூத்த சகோதரரும் ஆவார். பார்த்தசாரதி சென்னையில் தனது கல்வியைப் பெற்றார். பின்னர், செப்டம்பர் 1924 இல் தி இந்துவில் துணை ஆசிரியராக சேர்ந்தார்.

தொழில்
------

இவர், படிப்படியாக இந்துப் பத்திரிக்கையின் உதவி ஆசிரியரானார். 1959இல் அதன் தலைமை ஆசிரியர் கஸ்தூரி சீனிவாசனின் மரணத்தின் பின்னர், கோ. நரசிம்மனுடன் நிர்வாக-இயக்குநராக இருந்தபோது இவர் அதன் தலைமை ஆசிரியரானார். இவர், 1965 இல் தான் இறக்கும் வரை தலைமை ஆசிரியராக பணியாற்றினார். மிதமான பார்வைகளுக்கு பெயர் பெற்றவர். இவர் ஆசிரியராக இருந்த காலத்தில், செய்தித்தாள் ஒரு பாதுகாப்பான பாதையைப் பின்பற்றி சர்ச்சையைத் தவிர்த்தது.

இறப்பு
------

பார்த்தசாரதி, 1965 இல் இறந்தார். இவருக்குப் பிறகு கோபாலன் கஸ்தூரி இந்துவின் தலைமை ஆசிரியராக இருந்தார்.

இதையும் காண்க
-------------

* எ. இரங்கசுவாமி ஐயங்கார்
* கஸ்தூரி பாலாஜி
* கோ. நரசிம்மன்
* கோபாலன் கஸ்தூரி
* க. கோபாலன்
* மு. வீரராகாவாச்சாரியார்
* எஸ். கஸ்தூரி ரங்க ஐயங்கார்
* சீ. இரங்கசுவாமி ஐயங்கார்
* சீ. இரங்கராஜன்
* கஸ்தூரி சீனிவாசன்

மேற்கோள்கள்
-----------

1. ↑  "The Hindu: Very Divided Family". 2021-02-10 அன்று பார்க்கப்பட்டது.

வார்ப்புரு:கஸ்தூரிசன்ஸ்
**நரேந்திர தபோல்கர்** (ஆங்கிலம்: Narendra Dabholkar; 1 நவம்பர் 1945 - 20 ஆகத்து 2013) ஒர் இந்திய பகுத்தறிவாளர், எழுத்தாளர், சமூக செயற்பாட்டாளர், மருத்துவர் ஆவார். இவர் மூடநம்பிக்கைகளுக்கு எதிரான செயற்பாடுகளுக்கான பெரிதும் அறியப்படுகின்றார். இவர் 20 ஆகத்து 2013 அன்று சுடப்பட்டு படுகொலை செய்யப்பட்டார்.

தொடக்க வாழ்க்கை
---------------

நரேந்திர தபோல்கர் பத்து சகோதரகளில் கடைசி ஆவார். இவர்களில் மூத்தவர் கல்வியாளர், காந்தியவாதி, சமவுடமைவாதி தேவடாரா தபோல்கர் ஆவார். இவர் மருத்துவக் கல்வியை மிராசு மருத்துவக் கல்லூரியில் பெற்று மருத்துவரானார்.

சமூக செயற்பாடுகள்
-----------------

இவர் மருத்துவராக பத்தாண்டுகள் பணி செய்ந்தார். அதன் பின் 1980 களில் இவர் சமூக நீதி தொடர்பாக இயக்கங்களில் பங்கெடுத்தார்.

காலப் போக்கில், இவர் மூட நம்பிக்கைகள் எதிர்க்கும் பணிகளில் செயற்படத் தொடங்கினார். 1989 இல் இவர் மூடநம்பிக்கைகளை ஒழிப்பதற்கான மகாராட்டிர செயற்குழு என்ற அமைப்பை நிறுவி, மூடநம்பிக்கைகளுக்கு எதிரான பல்வேறு செயற்பாடுகளில் ஈடுபட்டார். பல சாமிமார்களையும் தந்திரக் காரர்களை இவர் எதிர்த்தார். இவர் புனர்வாழ்வு அமைப்பான Parivartan அமைப்பு உறுப்பினர்களில் ஒருவரும் ஆவார். இவர் மாராத்தி கிழமை இதழான Sadhana வின் ஆசிரியரும் ஆவார்.

படுகொலை
-------

20 ஆகத்து 2013 அன்று, தபோல்கர் தனது காலை நடைப் பயிற்சிக்காக வெளியே சென்று இருந்தார். அப்பொழுது அடையாளப்படுத்தப்படாத இருவரால் ஓம்காரேஸவர் கோயில் அருகே சுட்டுக் கொல்லப்பட்டார். இவரை நான்கு தடவைகள் மிக அருகாக சுட்டுள்ளார்கள். சுட்டவர்கள் அருகே தரித்திருந்த ஈருளியை பயன்படுத்தி தப்பிச் சென்றுள்ளார்கள். இரண்டு தோட்டாக்கள் தலையிலும், இரண்டு மார்பிலும் தாக்கி உள்ளன.

மேற்கோள்கள்
-----------

1. ↑  Paranjpe, Shailendra. "Narendra Dabholkar: A rationalist to the core". *india.com*. DNA. 20 August 2013 அன்று பார்க்கப்பட்டது.
2. ↑  "A blow by blow account of the last moments of Narendra Dabholkar's life". *DNA*. 2013-08-20. .
**தெனிசு சி. நட்டால் சுட்டீபன்சு** *(Denise C. Nuttall Stephens)* பிரிகாம் யங் பல்கலைக்கழக இயற்பியல், வானியல் துறையின் இயற்பியல், வானியல் கல்லூரியில் வானியல் இணைப்பேராசிரியர் ஆவார்.

கல்வியும் ஆய்வும்
-----------------

இவர் 1996 இல் பிரிகாம் யங் பல்கலைக்கழகத்தில் இயற்பியலில் இளவல் பட்டம் பெற்றார். இவர் தன் முதுவர், முனைவர் பட்டங்களை வானியலில் நியூமெக்சிகோ அரசு பல்கலைக்கழகத்தில் பெற்றார். இவர் தன் முதுமுனைவர் பட்டத்தை விண்வெளித் தொலைநோக்கி அறிவியல் நிறுவனத்திலும் ஜான் ஆப்கிப்ன்சு பல்கலைக்கழகத்திலும் முடித்துள்ளார். இவர் 2007 இல் பிரிகாம் யங் பல்கலைக்கழகத்தில் புல உறுப்பினராகச் சேர்ந்தார். இவர் பழுப்புக் குறுமீன்களின் வளிமண்டலங்களை ஆய்வு செய்கிறார். இரும விண்மீன்களைத் தேடி வகைபடுத்துகிறார். மேலும் நெப்டியூன் கடப்பு வான்பொருள்களையும் தரை, விண்வெளித் தொலைநோக்கிகளைப் பயன்படுத்தி அகச்சிவப்புக் கதிர்த் தரவுகளையும் பதிவு செய்கிறார். இவரும் இளவல் பட்ட மாணவர் குழுவும் இணைந்து 2017 இல் கெல்ட்16b எனும் புதிய கோளைக் கண்டுபிடித்தனர். இது கில்லோபாகை மீச் சிறு தொலைநோக்கித் திட்ட்த்தின் வழியக்க் கண்டுபிடிக்கப்பட்டது.

சமூக ஈடுபாடு
------------

இவர் பிரிகாம் யங் பல்கலைக்கழக வானியல் கழகத்தை ஒருங்கிணைக்கிறார். இவர் ஒவ்வோராண்டும் பொதுமக்களுக்கான வானியல் விழாவை நட்த்தி அதில் வானியலையும் இயற்பியலையும் சிறுவருக்கு விளையாட்டாக விளக்குகிறார். இவர் பிரிகாம் யங் பல்கலைக்கழக வளாகப் புல உறுப்பினர் கொடிக்கால்பந்து மகளிர் விளையாட்டுக் குழு தலைவர் ஆவார்.

சொந்த வாழ்க்கை
--------------

இவர் திருமணம் ஆனவர். இவருக்கு ஏழு குழந்தைகள் உண்டு..

மேற்கோள்கள்
-----------

1. 1 2  Astronomy, BYU Physics and. "Faculty/Staff Directory". *www.physics.byu.edu* (ஆங்கிலம்). 2018-01-18 அன்று பார்க்கப்பட்டது.
2. ↑  "ChronicleVitae". *ChronicleVitae for higher ed jobs, career tools and advice* (ஆங்கிலம்). 2018-01-21 அன்று மூலம் பரணிடப்பட்டது. 2018-01-18 அன்று பார்க்கப்பட்டது.
3. ↑  "Planet discovery a lesson in persistence, BYU astronomy students say" (in en-US). *The Salt Lake Tribune*. .
4. ↑  "BYU Astronomical Society | Night Sky Network". *nightsky.jpl.nasa.gov*. 2018-01-19 அன்று பார்க்கப்பட்டது.
5. ↑  BYU, Jessilyn Gale. "BYU professors lead next generation of female scientists" (in en). *Daily Herald*. . 
[*தொடர்பிழந்த இணைப்பு*]
6. 1 2  Murphy, Jen (2017-11-25). "The Football Team Full of Ph.Ds" (in en-US). *Wall Street Journal*. .
**ரூபி** (Ruby Programming Language) என்பது ஒரு திறந்த மூல நிரலாக்க மொழியாகும். இன்றைய நாளில் இணையத்தில் மிகுந்த அங்கீகாரமும் பிரபலமும் அடைந்துவரும் மொழி இதுவே. இம்மொழியை உருவாக்கியவர் ஜப்பான் நாட்டைச் சேர்ந்த யுகிரோ மாட்ஸுமோட்டோ என்ற நிரலாளர்.

தத்துவம்
--------

யுகிரோ மாட்ஸுமோட்டோ, ரூபியை உருவாக்கியவர்.

எடுத்துக்காட்டு
---------------

வருக வையகமே நிரல்

```
#!/usr/bin/ruby
puts "வருக வையகமே!"

```

வெளியீடு(Output)

```
வருக வையகமே!

```

வேறுபடுபவை(Variable) 

```
#! /usr/bin/ruby
a = 1
b = 2
puts a + b

```

வெளியீடு(Output)

```
3

```

இணை ஒப்படைப்பு(parallel assignment)

```
#! /usr/bin/ruby
#comment விளக்கம் கூறு
a, b = 1, 2
language = "ruby"
puts a, b, language

```

வெளியீடு(Output)

```
1
2
ruby

```

கூற்று(Expression) 

```
#! /usr/bin/ruby
puts 1 + 2, 2 - 3, 2 \* 3, 5 / 2, 5.0 / 2

```

வெளியீடு(Output)

```
3
-1
6 
2 
2.5

```

கூற்று

```
#! /usr/bin/ruby
puts 2 > 3, 1 < 3
puts 2 > 3 and 1 < 3
puts 1 < 2 < 3
puts 1 + 2 \* 3 + 5
puts 1 or 2
puts 1 and 2

```

வெளியீடு(Output)

```
false
true
false
true
12
1
2

```

சரம்(String)

```
#! /usr/bin/ruby
language = "தமிழ்"
lang = 'தமிழ்'
kural = <<-eos
அகர முதல எழுத்தெல்லாம் ஆதி
பகவன் முதற்றே உலகு.
eos
puts language, lang
puts kural

```

வெளியீடு(Output)

```
தமிழ் 
தமிழ்
அகர முதல எழுத்தெல்லாம் ஆதி
பகவன் முதற்றே உலகு.

```
உருள்வளையம்
வடிவவியலில் **உருள்வளையம்** (*torus*) என்பது முப்பரிமாண வெளியில் ஒரு வட்டத்தைச் சுழற்றுவதால் உருவாகும் சுழற்சி மேற்பரப்பு ஆகும். இச்சுழற்சியின் அச்சானது சுழலும் வட்டத்தின் தளத்திற்கு இணையானதாக (ஒருதள) இருக்கும்.

சுழல் அச்சிற்கான தொலைவு குறையக்குறைய உருள்வளையமானது ஓசைக்கொம்பு உருள்வளையமாகவும், பின்னர் கதிர்க்கோல் உருள்வளையமாகவும், அதன்பின்னர் இருமுறைமூடிய கோளமாகவும் சிதைவுறுகிறது.
சுழற்சியின் அச்சானது, 

* சுழல் வட்டத்தைத் தொடவில்லையெனில் உருவாகும் மேற்பரப்பு உருள்வளையமாகவும்
* வட்டத்திற்குத் தொடுகோடாக அமைந்தால் ஓசைக்கொம்பு உருள்வளையம் (horn torus) ஆகவும்,
* வட்டத்தை இருமுறை சந்தித்தால் கதிர்க்கோல் உருள்வளையம் (spindle torus) ஆகவும்,
* வட்டமையத்தின் வழியே சென்றால் இருமுறைமூடிய கோளம் (double-covered sphere) ஆகவும் இருக்கும்.

வட்டத்திற்குப் பதில் செவ்வகம், சதுரம் சுழற்றப்படும்போது உருவாகும் சுழற்சி மேற்பரப்பானது சுருள்வளையம் ஆகும்.

அன்றாட வாழ்வில் உருள்வளையத்தை ஒத்த சில பொருட்கள்:
நீச்சல் வளையங்கள், மிதிவண்டியின் உருள் காற்றுக்குழல்கள்; கண்களில் கோள மற்றும் உருளை பாதிப்புக்களுக்கு பயன்படுத்தப்படும் கண்கண்ணாடி வில்லைகள் 

இடவியலில், ஒரு உருள்வளையமானது இரு வட்டங்களின் கார்ட்டீசியன் பெருக்கற்பலனுக்கு ( *S*1 × *S*1) இடவியல் உருமாற்றம் உடையது. 

வட்ட வளைகோட்டிற்குப் பதில் வட்டத்தகட்டினை சுழலச்சைப் பற்றிச் சுழற்றினால் உருள்வளையத்திண்மம் கிடைக்கும்.

படத்தொகுப்பு
------------

* வளைய உருள்வளையம்வளைய உருள்வளையம்
* ஓசைக்குழல் உருள்வளையம்ஓசைக்குழல் உருள்வளையம்
* கதிர்க்கோல் உருள்வளையம்கதிர்க்கோல் உருள்வளையம்

மேற்கோள்கள்
-----------

1. ↑  HornTorus
2. ↑  SpindleTorus

வெளியிணைப்புகள்
---------------

|  |  |
| --- | --- |
| Search Wikimedia Commons | விக்கி ஊடக நடுவத்தில்:
 ***உருள்வளையம்*** (பகுப்பு) |

* Creation of a torus at cut-the-knot
* "4D torus" Fly-through cross-sections of a four-dimensional torus
* "Relational Perspective Map" பரணிடப்பட்டது 2021-02-28 at the வந்தவழி இயந்திரம் Visualizing high dimensional data with flat torus
* Polydoes, doughnut-shaped polygons பரணிடப்பட்டது 2012-03-10 at the வந்தவழி இயந்திரம்
* Séquin, Carlo H (27 January 2014). "Topology of a Twisted Torus – Numberphile" (video). Brady Haran.
* Anders Sandberg (4 February 2014). "Torus Earth". 24 July 2019 அன்று பார்க்கப்பட்டது.
நேதாஜி பவன், கொல்கத்தா
**நேதாஜி பவன்** (Netaji Bhawan) என்பது கொல்கத்தாவில் உள்ள இந்திய தேசியவாதி "நேதாஜி" சுபாஸ் சந்திரபோஸின் வாழ்க்கைக்கான நினைவு மற்றும் ஆராய்ச்சி மையமாக பராமரிக்கப்படும் ஒரு கட்டிடமாகும். 

 பவனின் நுழைவு
 நேதாஜி சுபாஷ் போஸின் தந்தை ஜே.என் போஸ் (ஜனகிநாத் போஸ்) பெயரில் பளிங்கு தகடு
1909 ஆம் ஆண்டில் போஸின் தந்தையால் கட்டப்பட்ட இந்த வீடு,  நேதாஜி ஆராய்ச்சி பணியகத்திற்கு சொந்தமானதாகும். இந்த கட்டிடம் மேற்படி நிறுவனத்தால் நிர்வகிக்கப்படுகிறது, மேலும் இது ஒரு அருங்காட்சியகம், காப்பகங்கள் மற்றும் நூலகத்தை உள்ளடக்கியது. இந்த பணியகத்தை சுகதா போஸ் மற்றும் அவரது தாயார் கிருஷ்ணா போஸ் ஆகியோர் நடத்துகின்றனர்.  கொல்கத்தாவில் உள்ள லாலா லஜ்பத் ராய் சரணியில் இந்த கட்டிடம் உள்ளது.

போஸ் 1941 ஆம் ஆண்டில் நேதாஜி பவனில் வீட்டுக் காவலில் இருந்து தப்பித்து பேர்லினுக்கு தப்பி ஓடினார். அதன்பிறகு, நீர்மூழ்கிக் கப்பல் (ஜெர்மன் யு-படகு U-180 மற்றும் சப்பானிய நீர்மூழ்கிக் கப்பல் ஐ.29) மூலம் ஜப்பான் - தென்கிழக்கு ஆசியாவிற்கு பயணம் செய்தார். இந்திய தேசிய இராணுவத்தை ஒழுங்கமைத்து, பிரித்தானிய இந்திய இராச்சியத்தின் மீது இம்பீரியல் ஜப்பானிய இராணுவத்துடன் இணைந்து போராடினார்.

 நேதாஜி பவன்
போஸின் கால்தடங்களின் நினைவுச்சின்னங்கள் அருங்காட்சியகத்தில் காட்சிக்கு வைக்கப்பட்டுள்ளன.

 நேதாஜி பவன்
இரண்டாம் உலகப் போருக்குப் பிறகு, மோகன்தாஸ் கே. காந்தி மற்றும் ஜவஹர்லால் நேரு ஆகியோர் நேதாஜி பவனுக்கு விஜயம் செய்தனர்.

 1945 இல் நேதாஜி பவனில் மகாத்மா காந்தி.
சமீபத்தில், 2007 ஆம் ஆண்டில், ஜப்பான் பிரதமர் ஷின்சே அபே நேதாஜி பவனுக்கு விஜயம் செய்தார்.

 நேதாஜி பவன்
 நேதாஜி பவன்
 நேதாஜி பவன்

வெளி இணைப்புகள்
---------------

* நேதாஜி ஆராய்ச்சி பணியகம் பரணிடப்பட்டது 2019-04-21 at the வந்தவழி இயந்திரம்

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2014-07-30 அன்று மூலம் பரணிடப்பட்டது. 2021-02-17 அன்று பார்க்கப்பட்டது.
2. ↑
3. ↑
**எல்ரோன்டு** (ஆங்கில மொழி: *Elrond*) என்பது ஆங்கில எழுத்தாளர் ஜே. ஆர். ஆர். டோல்கீன் என்பவரால் உருவாக்கப்பட்ட ஒரு கனவுருப்புனைவு கதாபாத்திரம் ஆகும். இவரது பெற்றோர்களான எரெண்டில் மற்றும் எல்விங் இருவரும் அரை-எல்பு, மென் மற்றும் எல்வு வம்சாவழியை சேர்ந்தவர்கள் ஆவார்கள். இவர் எல்வன்-மோதிரம் வில்யாவை சுமப்பவர், காற்று வளையம் மற்றும் ரிவெண்டலின் மாஸ்டர் ஆவார், அங்கு இவர் மத்திய பூமியின் இரண்டாம் மற்றும் மூன்றாம் காலகட்டங்களில் ஆயிரக்கணக்கான ஆண்டுகளாக வாழ்ந்தார். இவர் இரண்டாம் யுகத்தின் முடிவில் எல்ப்-கிங் கில்-கலாட்டின் தூதராக இருந்தார், கில்-கலாட் மற்றும் மன்னர் எலெண்டில் ஒரு மோதிரத்திற்காக இருண்ட லார்ட் சவுரோனுடன் சண்டையிட்டதைக் கண்டார், மேலும் இவரது மகன் இசில்துர் அதை அழிப்பதை விட அதை எடுத்துக் கொண்டார்.

இந்த கதாபாத்திரம் முதன் முதலில் 1937 ஆம் ஆண்டில் த காபிட்டு என்ற புதின புத்தகத்தில் தோன்றின, அதை தொடர்ந்து போன்ற கதையிலும் துணை வேடத்தில் தோன்றினார். இந்த கதாபாத்திரத்திற்கு உயிர் கொடுக்கும் விதமாக நடிகர் கியூகோ வீவிங் என்பவர் த லார்டு ஆப் த ரிங்ஸ் மற்றும் த காபிட்டு போன்ற திரைப்படத் தொடர்களில் நடித்துள்ளார்.

சான்றுகள்
---------

1. ↑  Froggatt, Emma (31 July 2015). "Hugo Weaving's top 10 on-screen moments – in pictures". *The Guardian*.
2. ↑  Tom Shippey (2005). *The Road to Middle-Earth* (Third ). New York City: HarperCollins. பக். 418–419. பன்னாட்டுத் தரப்புத்தக எண்:978-0261102750.

| த காபிட்டு |
| --- |
| 

| * பா
* உ
* தொ
*த காபிட்டு* |
| --- |
| 
* ஜே. ஆர். ஆர். டோல்கீன்
* ஹொபிட்
* மத்திய-பூமி

 |
| கதாபாத்திரங்கள் | 
* பில்போ பாக்கின்சு
* விசார்ட்சு
	+ காண்டால்ப்பு
	+ ரடகாஸ்ட்டு
* டோவ்
	+ தோரின் ஓக்கன்ஷீல்ட்
	+ பாலின்
* பூதம்
* துறோல்
* கோலும்
* ஈகல்
* பியோர்ன்
* எல்வு
	+ எல்ரோன்டு
	+ திரான்டுயல்
* சிமாக்கு
* பார்டு த போமேன்
* சௌரோன்

 |
| இடங்கள் | 
* எரியடோர்
	+ த ஷைர்
	+ ரிவெண்டெல்
* ரோவனியன்
	+ மிர்க்வூட்
	+ எஸ்கரோத்
	+ லோன்லி மலை

 |
| தழுவல்கள் | 

|  |  |
| --- | --- |
| வானொலி | 
* த காபிட்டு (1968)

 |
| திரைப்படம் | 

|  |
| --- |
| 
* த காபிட்டு (1967)
* த காபிட்டு (1977)
* த காபிட்டு(1985)
* பீட்டர் ஜாக்சனின் தொடர்
	+ அன் அன்எக்ஸ்பெக்டட் ஜெர்ன்னி (2012)
	+ த டெசோலேசன் ஆப் சிமாக் (2013)
	+ த பாட்டிலே ஆப் த பைவ் அர்மிசு (2014)

 |

 |
| நிகழ்பட ஆட்டங்கள் | 
* த காபிட்டு (1982)
* த காபிட்டு (2003)
* லெகோ த காபிட்டு (2014)
* த காபிட்டு (2016)

 |

 |
| 
* Category Category

 |

 |
**மகாராஷ்டிர சுயராஜ்ய கட்சி** (*Maharashtra Swaraj Party*) என்பது இந்தியாவின் மும்பையில் கிறித்தவ சமூகத்தால் உருவாக்கப்பட்ட ஒரு பிராந்திய அரசியல் கட்சி.  கிழக்கு இந்திய சுதந்திரப் போராளியும், மும்பையின் முதல் இந்திய மேயரான ஜோசப் 'காக்கா' பாப்டிஸ்டாவும் உருவாக்கிய "ஸ்வராஜ் என் பிறப்புரிமை" என்ற சொற்றொடரிலிருந்து கட்சியின் பெயர் உத்வேகம் பெற்றது. காகா பாப்டிஸ்டாவின் நெருங்கிய கூட்டாளி லோக்மானிய திலகரால் இத்தொடர் பரவியது. கிழக்கு இந்திய சமூகத்தை பிரதி நிதித்துவப்படுத்தும் நோக்கில் இந்த அமைப்பு பல்வேறு உள்ளூர் தன்னார்வ தொண்டு நிறுவனங்களான வாட்ச்டாக் அறக்கட்டளை, மொபாய் கோதன் பஞ்சாயத்து, மும்பை கிழக்கிந்திய சங்கம், வகோலா மேம்பட்ட இருப்பிட மேலாண்மை, கலினா சிவிக் மன்றம் மற்றும் கொலவரி நலன்புரி சங்கம் ஆகியவற்றால் தொடங்கப்பட்டது. இக்கட்சியின் திட்டங்கள் மகாராஷ்டிராவின் மற்ற பகுதிகளுக்கும் விரிவடைகின்றன.

### 2014 மகாராஷ்டிரா சட்டமன்றத் தேர்தல்

13 வது மகாராஷ்டிரா சட்டமன்றத் தேர்தலில் மும்பையின் புறநகர்ப் பகுதியிலிருந்து ஐந்து வேட்பாளர்களை கட்சி நிறுத்தியது. பின் இந்த அமைப்பு ஒரு அரசியல் கட்சியாக பதிவு செய்யப்படாததால் வேட்பாளர்கள் சுயேச்சைகளாக களமிறக்கப்பட்டனர்.

கட்சியால் அறிவிக்கப்பட்ட வேட்பாளர்களின் பெயர்கள் பின்வருமாறு: 

* வழக்கறிஞர் காட்ஃப்ரே பிமென்டா - வைல் பார்லே சட்டமன்றத் தொகுதி
* வழக்கறிஞர் விவியன் டி’சோசா - கலினா சட்டமன்றத் தொகுதி
* வழக்கறிஞர் ஷேன் கார்டோஸ் - பாந்த்ரா (வ) சட்டமன்றத் தொகுதி
* ஆஷிஷ் பெர்னாண்டஸ் - தஹிசர் சட்டமன்றத் தொகுதி
* டோனி டிசோசா - மலாட் (வ) சட்டமன்றத் தொகுதி.

### குறிப்புகள்

1. ↑  "East Indian party to field 5 candidates from suburbs". *தி டைம்ஸ் ஆஃப் இந்தியா*. 18 September 2014. 26 September 2014 அன்று பார்க்கப்பட்டது.
2. ↑  "Kaka Baptista". East Indian Community. 19 October 2014 அன்று பார்க்கப்பட்டது.
3. ↑  "MSP announces candidate list for assembly elections". I am in DNA of India. 23 September 2014. Archived from the original on 27 September 2014. 26 September 2014 அன்று பார்க்கப்பட்டது.CS1 maint: unfit url (link)
4. ↑  "East Indian candidates will break Congress' Christian vote in Mumbai". *தி டைம்ஸ் ஆஃப் இந்தியா*. 23 September 2014. 26 September 2014 அன்று பார்க்கப்பட்டது.
**பொன் சோழீஸ்வரர் ஆலயம்** என்றும் **பழங்கரை முன்தோன்றீசுவரர் கோயில்** என்றும் வழங்கப்படும் பழைமையான திருக்கோயில் திருப்பூர் மாவட்டத்தில், அவிநாசி அருகில் அமைந்துள்ள சிவபெருமான் திருக்கோயில்.

மரபு வரலாறு
-----------

### ஆபத்து காத்த விநாயகர்

அக்னி மாநதி ஆறு அருகில் "ஆபத்து காத்த விநாயகர்" உள்ளார். வெள்ளம் ஏற்படும் ஆபத்தான காலகட்டங்களில் ஊரைக் காப்பாற்றியமைக்காக இவருக்கு காரணப்பெயராக ஆபத்து காத்த விநாயகர் என்ற திருப்பெயர் ஏற்பட்டது.(இந்த ஆறு இருந்த அடையாளம் மட்டுமே உண்டு))

### ஆங்கிலேய அதிகாரிக்கு அருளியமை

ஆங்கிலேயர் ஆட்சி காலத்தில் ஊர் நிர்வாகத்திற்காக முகாமிட்டிருந்த ஆங்கிலேய உயரதிகாரியும் அவரது குழுவும் தங்கியிருந்த கூடாரங்கள் வெள்ளத்தால் அடித்துச் செல்லப்பட்டன. ஆபத்தான அச்சமயத்தில் இந்த விநாயகப்பெருமானைப் பார்த்து காப்பாற்ற வேண்டினார் அந்த உயரதிகாரி. ஆற்று நீர் விலகி வழிவிட்டதால் அவர்களும் தப்பினர். இந்த விநாயகர் மீது பக்தி கொண்ட அந்த ஆங்கிலேய உயரதிகாரி, அன்றுமுதல் இவரது பூஜை செலவிற்கு தினமும் இரண்டு ரூபாய் வழங்கச்செய்தார். (உத்தரவு எண்: 3136 B.P.G.O.No: 1625 தேதி: 25.11.1899. இன்றளவும் நூறு ஆண்டு கடந்த பின்னரும் இதே இரண்டு ரூபாய் இந்த விநாயகருக்குத் தமிழக அரசால் ஒதுக்கப்படுகின்றது)

நித்ய கல்யாணப் பெருமாள்
-----------------------

இத்திருக்கோயில் உள்ளே ஸ்ரீதேவி, பூதேவி உடனுறை நித்ய கல்யாணப் பெருமாள் உள்ளார்.

திருக்கோயில் பற்றிய தொன்தகவல்கள்
--------------------------------

கல்வெட்டுகள் மூலம், முன்பு ஊர் நிர்வாக சபை ஊரையும் திருக்கோயிலையும் பராமரித்து வந்ததும் திருக்கோயிலின் வளமும், மன்னர்கள் அளித்த நன்கொடை பற்றிய தகவல்களும் தெரிய வருகின்றன. 

### பழங்கரையின் தகவல் தரும் கல்வெட்டுகள்

* வீரராஜேந்திர சோழர் கல்வெட்டுகள் மூன்று
* விக்கிரம சோழ மன்னர் கல்வெட்டு ஒன்று
* விஜயநகர் மன்னர் அச்சுதராயன் கல்வெட்டுகள் இரண்டு

பெயர்க்காரணம்
-------------

அனைத்துக்கும் முன்பே தோன்றிய இறைவனார் சிவபெருமான் என்பதைக்குறிக்கும் விதமாக முன்தோன்றீசுவரர் என்ற திருப்பெயர் ஏற்பட்டதாகக் கூறப்படுகின்றது.

பேருந்து வசதி
-------------

அவிநாசியிலிருந்து பேருந்து வசதி உண்டு.

மேற்கோள்கள்
-----------

1. 1 2 3 4 5 6 7 8 9 10 11  குமுதம் ஜோதிடம்; 30.12.2011; பக்கம் 2-4
2. ↑

வெளியிணைப்புகள்
---------------

*
**வழக்கமான குற்றம் செய்பவர்** அல்லது **மீண்டும் மீண்டும் குற்றம் செய்பவர்** அல்லது **தொழில்முறை குற்றவாளி**, (**Habitual offender**), திருட்டு, கொள்ளை போன்ற குற்றச் செயல்களில் ஈடுபடுவதை பரம்பரைத் தொழிலாகக் கொண்டவர்களையும், இரண்டு முறைக்கு மேல் தொடர்ந்து குற்றச் செயல்களில் ஈடுபட்டு சிறை தண்டனை பெற்றவர்களைக் குறிக்கும். இது போன்ற பழக்கமான குற்றவாளிகளின் உடல் அடையாளங்கள், கைரேகைகள் காவல்துறை மற்றும் சிறைச்சாலைகளில் ஆவணப்படுத்தப்படும்.

இந்தியாவில்
-----------

1857 சிப்பாய்க் கிளர்ச்சியைத் தொடர்ந்து, பிரித்தானிய இந்தியாவின் ஆட்சியாளர்கள் 1931-ஆம் ஆண்டில் 1924 குற்றப் பரம்பரை சட்டம் கொண்டு வந்தது. இந்த சட்டத்தின் கீழ், 237 சாதிகள் மற்றும் பழங்குடியினருக்கு குற்றப் பிறப்புக் குறியீடு வழங்கப்பட்டது. இந்திய விடுதலைக்குப் பின் 1952-ஆம் ஆண்டில் குற்றப்பரம்பரை சட்டம் நீக்கப்பட்டது. அதற்குப் பதிலாக 1956-ஆம் ஆண்டில் **பழக்கமான குற்றவாளிகள் சட்டம்** இயற்றப்பட்டது.பழக்கவழக்கக் குற்றவாளிகள் சட்டத்தின்படி, ஒரு பழக்கவழக்கக் குற்றவாளி என்பது அகநிலை மற்றும் புறநிலை தாக்கங்களுக்குப் பலியாகி, குற்றத்தில் ஒரு குறிப்பிட்ட நடைமுறையை வெளிப்படுத்தி, அவர்கள் வாழும் சமூகத்திற்கு ஆபத்தை இழைப்பவர் ஆவார். பொதுவாக பழக்கவழக்கக் குற்றவாளிகள் தங்கள் வாழ்ககையின் பெரும்பகுதியை சிறைகளில் கழிக்கின்றனர். ஏனென்றால் அவர்கள் சிறையிலிருந்து விடுதலையான உடன் மீண்டும் குற்றங்களைச் செய்து மீண்டும் சிறைக்குச் செல்கிறார்கள்.

இன்றளவும் பார்திகள், கஞ்சர்கள், ராமோஷிகள், கேப்மாரிகள், குறவர்கள் மற்றும் வஞ்சாரிகள் போன்ற 'குற்றவாளி' பழங்குடியினரின் பல வகைகள் உறுதியான அரசின் நடவடிக்கைக்கு வெளியே தொடர்ந்து இருக்கின்றன. பெரும்பாலும் இத்தகைய பழங்குடியினரின் உறுப்பினர்களை, காவல்துறையால் கைது செய்யத் தவறிய குற்றவாளிகளுக்கு மாற்றாக மாற்றப்படுகிறார்கள்.

இதனையும் காண்க
--------------

* சரித்திர பதிவேடு குற்றவாளிகள்

மேற்கோள்கள்
-----------

1. ↑  HABITUAL OFFENDERS (CONTROL AND REFORM) ACT, 1956
2. ↑  India must scrap the law that tags some tribes as hereditary criminals
இலங்கையின் வடகிழக்கில் பாதிக்கப்பட்ட தமிழ் மக்களுக்கென தமிழ்நாட்டில் தமிழீழ விடுதலை ஆதரவாளர் ஒருங்கிணைப்புக்குழுவினரால் சேகரிக்கப்பட்ட கிட்டத்தட்ட ஒரு கோடி இந்திய ரூபாய் மதிப்புள்ள உணவு மற்றும் மருந்துப் பொருட்களை செஞ்சிலுவைச் சங்கம் வழியாக அனுப்புவதற்கு இந்திய அரசிடம் அனுமதி வேண்டி, அந்த கோரிக்கைக்கு பதில் கிடைக்காததால் **பழ. நெடுமாறன் செப்டம்பர் 12, 2007 அன்று காலவரையற்ற உண்ணாநோன்புப் போராட்டம் தொடங்கினார்.** 

தமிழ்நாட்டு முதல்வர் மு. கருணாநிதி செப்டம்பர் 14, 2007 அன்று பழ. நெடுமாறனுக்கு "*தாங்கள் எடுத்துள்ள முயற்சிகளை தமிழக அரசின் சார்பில் வெற்றி பெற வைத்திட நானும் முயற்சி மேற்கொள்கிறேன். இந்த வார்த்தையை ஏற்று தங்களின் உண்ணாநோன்பினை உடன் நிறுத்த வேண்டிக் கொள்கிறேன். ஈரோட்டிலிருந்து இரண்டு நாளில் திரும்பிய உடன் சந்தித்துப் பேசுவோம். என் வேண்டுகோளை நிறைவேற்றக் கேட்டுக் கொள்கிறேன்*." என்று கடிதம் மூலம் கோரிக்கை விடுத்த போதிலும், பழ. நெடுமாறன் அந்த இரு நாட்கள் வரைக்கும் உண்ணாநோன்புப் போராட்டம் தொடரும் என்று பதில் அனுப்புனார்.

இதன் பின்னர் செப்டம்பர் 15, 2007 அன்று மதியம் பா.ம.க. நிறுவனர் இராமதாசு மு. கருணாநிதி வழங்கிய உறுதிமொழியைத் தெரிவித்து விளக்கியதை அடுத்து பழ. நெடுமாறன் தனது போராட்டத்தை பழச்சாறு உட்கொண்டு முடிவுக்கு கொண்டுவந்தார். இந்த உண்ணாநோன்புப் போராட்டம் நான்கு நாட்கள் நீடித்தது.

இவற்றையும் பார்க்க
------------------

* அறப்போர்
* இலங்கை இனப்பிரச்சினைக் காலக்கோடு

வெளி இணைப்புகள்
---------------

* பழ.நெடுமாறன் காலவரையற்ற உண்ணாவிரதப் போராட்டத்தை முடித்து கொண்டார் - கோ.சுகுமாரன்